Author: smidam
Last saved by: .
Company: MOSR

VLÁDA SLOVENSKEJ REPUBLIKY

N á v r h

UZNESENIE
VLÁDY SLOVENSKEJ REPUBLIKY

k správe o výsledkoch prípravy na členstvo v NATO a o prioritách postupu pri plnení úloh Ročného národného programu prípravy Slovenskej republiky na členstvo vNATO vo vojenskej a obrannej oblasti na rok 2001

Číslo uznesenia:

Zo dňa:

Číslo materiálu:

Predkladateľ: 	minister obrany

Podnet:          	iniciatívny návrh

Stupeň utajenia:

Vláda

A.	berie na vedomie   

A. 1.	správu o výsledkoch prípravy na členstvo v NATO a o prioritách postupu pri plnení úloh Ročného národného programu prípravy Slovenskej republiky na členstvo vNATO vo vojenskej a obrannej oblasti na rok 2001;

B.	zrušuje 

B. 1.	bod B. 2. uznesenia vlády Slovenskej republiky č. 773 z 27. septembra 2000 k návrhu Ročného národného programu prípravy Slovenskej republiky na členstvo v NATO na rok 2001;

C.	súhlasí       

C. 1.	so zvýšením podielu finančných prostriedkov pre Ministerstvo obrany Slovenskej republiky v štátnom rozpočte na rok 2002 o 0,1 % z HDP oproti roku 2001 a so zachovaním tohto podielu výdavkov na obranu z HDP v roku 2002 pre prípravu strednodobého plánu až do roku 2006;
       
D. 	ukladá

ministrovi zahraničných vecí
ministrovi obrany
       
D. 1.	prerozdeliť finančné prostriedky vyčlenené v kapitole Všeobecná pokladničná  správa na NP PRENAME pre rok 2001 tak, aby na projekty, ktoré zabezpečuje ministerstvo obrany bola vyčlenená 1 miliarda Sk a zostávajúce prostriedky prednostne na zabezpečenie úloh spojených so zriadením Národného bezpečnostného úradu a pre oblasť práce s verejnou mienkou, 
 
ministerke financií 

D. 2.	na základe výsledkov ekonomického vývoja Slovenskej republiky v prvom polroku 2001 účelovo vyčleniť pre ministerstvo obrany na úlohy súvisiace s plnením NP PRENAME pre rok 2001 účelovo 469,70 miliónov Sk. Do tohto času umožniť ministerstvu obrany čerpať uvedené prostriedky formou uvoľnenia regulácie rozpočtových prostriedkov vyčlenených v štátnom rozpočte na rok  2001,  

ministrovi obrany 

D. 3.	prerokovať s orgánmi NATO navrhované zmeny v rozsahu plnenia partnerských cieľov v oblasti vyčleňovania síl a prostriedkov vo vzdušných silách Armády Slovenskej republiky určených na mierové operácie pod vedením NATO s cieľom zreálniť plánovaný postup a dosiahnuť jeho súlad s disponibilnými zdrojmi. 

Vykonajú:
ministerka financií 
minister obrany
                     minister zahraničných vecí